**Republika Slovenija**, Gregorčičeva ulica 20, 1000 Ljubljana, matična številka.: 5854814, ki jo zastopa Vlada Republike Slovenije oziroma po njenem pooblastilu mag. Maja Hostnik Kališek, državna sekretarka na Ministrstvu za finance

(v nadaljevanju: **Republika Slovenija**)

in

**SID - Slovenska izvozna in razvojna banka, d.d., Ljubljana**, Ulica Josipine Turnograjske 6, 1000 Ljubljana, matična številka: 5665493, davčna številka: 82155135, ki jo zastopa uprava v sestavi mag. Damijan Dolinar, predsednik uprave in mag. Stanka Šarc Majdič, članica uprave

(v nadaljevanju: **SID banka**)

sklepata

**Pogodbo št. C1611-21-101008 o ureditvi razmerij**

**pri izvajanju predpisov o poroštveni shemi po 65. členu Zakona o interventnih ukrepih za zajezitev epidemije COVID-19 in omilitev njenih posledic za državljane in gospodarstvo**

**in**

**pri izvajanju predpisov o poroštveni shemi po Zakonu o zagotovitvi dodatne likvidnosti gospodarstvu za omilitev posledic epidemije COVID-19**

**1. člen**

**Uvodna določba**

Pogodbeni stranki ugotavljata, da:

1. je Državni zbor Republike Slovenije sprejel Zakon o interventnih ukrepih za zajezitev epidemije COVID-19 in omilitev njenih posledic za državljane in gospodarstvo(Uradni list RS, št. 49/20, 61/20, 152/20 – ZZUOOP, 175/20 – ZIUOPDVE, 15/21 – ZDUOP in 206/21 – ZDUPŠOP; v nadaljevanju: **ZIUZEOP**);
2. da je SID banka na podlagi petega odstavka 65. člena ZIUZEOP pooblaščena, da v imenu in za račun Republike Slovenije opravlja vse posle v zvezi z unovčenjem poroštev, spremljanjem in izvedbo vseh potrebnih ukrepov za uveljavljanje regresnih terjatev ter za preverbo izpolnjevanja pogojev po Zakonu o interventnem ukrepu odloga plačila obveznosti kreditojemalcev (Uradni list RS, št. 36/20, 49/20 – ZIUZEOP in 203/20 – ZIUPOPDVE; v nadaljevanju: **ZIUOPOK**);
3. je Vlada RS sprejela Uredbo o izvajanju 65. člena Zakona o interventnih ukrepih za zajezitev epidemije COVID-19 in omilitev njenih posledic za državljane in gospodarstvo (Uradni list RS, št. 67/20; v nadaljevanju: **Uredba ZIUZEOP**);
4. je Državni zbor Republike Slovenije sprejel Zakon o zagotovitvi dodatne likvidnosti gospodarstvu za omilitev posledic epidemije COVID-19 (Uradni list RS, št. 61/20, 152/20 – ZZUOOP in 175/20 – ZIUOPDVE; v nadaljevanju: **ZDLGPE**);
5. da je SID banka na podlagi četrtega odstavka 7. člena ZDLGPE pooblaščena, da v imenu in za račun Republike Slovenije opravlja vse posle v zvezi z unovčevanjem poroštev, spremljanjem in izvedbo vseh potrebnih ukrepov za uveljavljanje regresnih terjatev ter za preverbo izpolnjevanja pogojev plačanih poroštev po ZDLGPE;
6. je Vlada RS sprejela Uredbo o izvajanju ukrepa poroštva po Zakonu o zagotovitvi dodatne likvidnosti gospodarstvu za omilitev posledic epidemije COVID-19 (Uradni list RS, št. 90/20; v nadaljevanju: **Uredba ZDLGPE**);
7. da SID banka navedena pooblastila že izvaja neposredno na podlagi zakonov od njihove uveljavitve dalje;
8. da je zaradi izvajanja pooblastil potrebno razmerja med Republiko Slovenijo in SID banko dodatno urediti s pogodbo.

Iz navedenih razlogov Republika Slovenija in SID banka sklepata to pogodbo.

**2. člen**

**Vsebina pogodbe**

Pogodbeni stranki ugotavljata in se dogovorita, da bo SID banka v imenu in za račun Republike Slovenije ter proti plačilu nadomestila opravljala storitve:

* iz petega odstavka 65. člena ZIUZEOP, povezane s poroštvom Republike Slovenije z namenom omilitev posledic epidemije nalezljive bolezni SARS-CoV-2 (COVID-19) in
* iz četrtega odstavka 7. člena ZDLGPE, povezane s poroštvom Republike Slovenije z namenom zagotovitve dodatne likvidnosti gospodarstvu za omilitev posledic epidemije nalezljive bolezni SARS-CoV-2 (COVID-19) (obe alineji skupaj v nadaljevanju tudi**: poroštveni shemi**).

Pogodbeni stranki s to pogodbo podrobneje urejata:

1. storitve, ki jih opravlja SID banka,
2. nadomestila SID banki,
3. postopkovna vprašanja,
4. poročanje ministrstvu za finance (v nadaljevanju: **ministrstvo**) in pošiljanje dokumentacije ter
5. druga razmerja med pogodbenima strankama.

**3. člen**

**Storitve SID banke**

Storitve, ki jih bo na podlagi pooblastila opravljala SID banka, so določene v:

* 65. členu ZIUZEOP in Uredbi ZIUZEOP in
* v ZDLGPE in Uredbi ZDLGPE.

SID banka je pri izvajanju storitev samostojna, v razmerju s tretjimi osebami pa mora varovati interese Republike Slovenije kot stranke, v imenu in za račun katere izvaja storitve.

**4. člen**

**Obseg storitev SID banke**

Storitve SID banke poleg izvajanja nalog iz pooblastil, določenih v petem odstavku 65. člena ZIUZEOP in četrtem odstavku 7. člena ZDLGPE, obsegajo še:

* pripravo dokumentacije,
* razvoj in vzdrževanje informacijske podpore,
* komunikacijo z bankami in Državnim odvetništvom Republike Slovenije in
* odnose z javnostjo v zvezi s poroštvenimi shemami.

SID banka v sodelovanju z ministrstvom pripravi preostalo dokumentacijo, ki je še potrebna za izvajanje obeh poroštvenih shem.

Razvoj informacijske podpore je namenjen spremljanju porabe poroštvene kvote, izdanih ter unovčenih poroštev Republike Slovenije in poročanje ministrstvu.

SID banka za potrebe evidentiranja in rezervacije poroštvene kvote bankam razvije spletno storitev, ki jo ponudi bankam skladno z 8. členom Uredbe o izvajanju ukrepa poroštva po ZDGLPE. SID banka za spremljanje poroštev Republike Slovenije ter redna mesečna poročanja in kvartalna poročanja o stanjih kreditov s strani bank, razvije samostojno aplikativno informacijsko podporo, ki jo tudi sama vzdržuje.

**5. člen**

**Nadomestilo za opravljanje storitev**

Na podlagi 12. odstavka 65. člena ZIUZEOP in 13. člena Uredbe ZIUZEOP ter 12. člena ZDLGPE je SID banka upravičena do mesečnega nadomestila za izvajanje poslov v imenu in za račun Republike Slovenije (v nadaljevanju: nadomestilo). Nadomestilo se izračuna v višini celotnih stroškov ugotovljenih na podlagi vsakokrat veljavnih Sodil za razporejanje posrednih stroškov izvajanja dejavnosti po pooblastilu Republike Slovenije v nadaljevanju: Sodila), sprejetih in revidiranih skladno z Zakonom o preglednosti finančnih odnosov in ločenem evidentiranju različnih dejavnosti (Uradni list RS, št. 33/2011).

Nadomestilo za leto 2020 na podlagi Sodil z dne 17. 12. 2020, upoštevaje 8,5-odstotno znižanje stroškov SID banke znaša 647.539,33 EUR brez davka na dodano vrednost oziroma 789.997,98 EUR z vključenim davkom na dodano vrednost. K računu SID banka priloži Poročilo revizorja Deloitte revizija d.o.o. z dne 25. 3. 2021 glede objektivne upravičenosti Sodil, Tabelo stroškov poroštvenih shem po ZIUZEOP in ZDLGPE, izračunanih na podlagi Sodil (skupni stroški dela, storitev, materiala, davkov in članarin ter amortizacije) in morebitne druge podatke ki jih dogovorita ministrstvo in SID banka.

Nadomestilo za leto 2021 na podlagi Sodil z dne 17. 12. 2020 znaša 413.312,28 EUR brez davka na dodano vrednost oziroma 504.240,98 EUR z vključenim davkom na dodano vrednost. K računu SID banka priloži Tabelo stroškov poroštvenih shem po ZIUZEOP in ZDLGPE, izračunanih na podlagi Sodil (skupni stroški dela, storitev, materiala, davkov in članarin ter amortizacije) in morebitne druge podatke, ki jih dogovorita ministrstvo in SID banka.

Mesečno nadomestilo za leto 2022 znaša 30.998,42 EUR brez davka na dodano vrednost oziroma 37.818,07 EUR z vključenim davkom na dodano vrednost. Račun SID banka posreduje ministrstvu za vsak mesec posebej, razen za že pretekle mesece leta 2022 pred podpisom pogodbe, za katere se račun izda zbirno v skupnem znesku.

Za obdobja po letu 2022 SID banka obračunava mesečno nadomestilo, ki ga izračuna na podlagi nadomestila za preteklo leto. Po prejemu poročila revizorja glede izračuna po Sodilih, SID banka najpozneje v desetih delovnih dneh naredi poračun nadomestila za preteklo leto in ga skupaj s poročilom revizorja in tabelo iz drugega odstavka tega člena posreduje ministrstvu. K poračunu SID banka priloži morebitne druge podatke, ki jih dogovorita ministrstvo in SID banka. Ne glede na poračun, ki se opravi na podlagi poročila revizorja, SID banka že v času od 1. 1. do priprave poračuna, glede višine mesečnega nadomestila upošteva izračun višine nadomestila (po Sodilih) za preteklo leto. V primeru, da bo iz poračuna izhajalo, da je SID banka prejela nižji znesek nadomestil, bo SID banka ministrstvu izstavila račun za plačilo razlike. V primeru, da bo iz poračuna izhajalo, da je SID banka prejela višji znesek nadomestil, bo SID banka v roku 5 delovnih dni o tem obvestila ministrstvo, izstavila dobropis in zaprosila za plačilne instrukcije za nakazilo preveč prejetih nadomestil, ki ga bo izvedla v roku 15 dni od prejema plačilnih instrukcij. SID banka bo pri naročilu revizij Sodil izbranemu revizorju razkrila, da se Sodila uporabljajo za izračun nadomestila po tej pogodbi ter da bo revizorjevo poročilo uporabljeno pri obračunu nadomestila in posredovano ministrstvu.

SID banka pošilja ministrstvu vse račune in dobropise izključno v elektronski obliki (e-račun), skladno z veljavnim Zakonom o opravljanju plačilnih storitev za proračunske uporabnike (Uradni list RS, št. 77/16 in 47/19). Na vseh računih in dobropisih mora biti navedena številka te pogodbe.

Ministrstvo izvrši plačilo mesečnega nadomestila za opravljene storitve na račun SID banke št. SI56 0100 0000 3800 058, odprt pri Banki Slovenije, 30. dan po prejemu računa. SID banka bo račun za mesečno nadomestilo izstavila v 15 dneh po preteku meseca, za katerega obračuna nadomestilo.Račun za nadomestilo za obdobje od 1. 5. 2020 do zadnjega dne v mesecu, pred mesecem podpisa te pogodbe, bo SID banka posredovala ministrstvu takoj po sklenitvi pogodbe.

**6. člen**

**Posvetovanje**

SID banka se lahko v zvezi z vprašanji, ki niso ali so le delno urejena s 65. členom ZIUZEOP, ZIUOPOK, Uredbo ZIUZEOP, ZDLGPE in Uredbo ZDLGPE posvetuje z ministrstvom.

**7. člen**

**Izdaja in knjiženje računov za premijo ter izterjava neplačanih premij za poroštvo RS**

SID banka skladno z določili Uredbe ZIUZEOP in Uredbe ZDLGPE v imenu in za račun Republike Slovenije bankam izda račun za poroštveno premijo in kopijo računa pošlje ministrstvu v rokih iz 8. člena te pogodbe.

Ministrstvo na podlagi izdanih računov evidentira terjatve iz naslova obračunanih premij in prihodke iz naslova denarnih prilivov v Proračun Republike Slovenije. Ministrstvo sproti obvešča SID banko o ne/plačanih premijah in sicer tako, da ob zapadlosti posameznega računa pošlje na SID banko po elektronski pošti posodobljeno tabelo o prejetih premijah/provizijah, kakor tudi potrdilo o posameznem plačilu.

Ministrstvo pošlje SID banki kvartalno podatke o prihodkih v proračun Republike Slovenije iz naslova prejetih prilivov za premije (konto kartico prometa) in sicer v roku petih delovnih dni po zaključku posameznega kvartala.

SID banka izvaja postopke izterjave neplačanih premij za poroštvo Republike Slovenije iz 7. člena Uredbe ZIUZEOP oziroma 8. člena ZDLGPE in 6. člena Uredbe ZDLGPE po prejemu obvestil ministrstva o neplačanih računih v sodelovanju z Državnim odvetništvom Republike Slovenije.

**8. člen**

**Poročanje SID banke**

**ZIUZEOP**

SID banka v skladu s petim odstavkom 65. člena ZIUZEOP in 12. členom Uredbe ZIUZEOP ter te pogodbe ministrstvu mesečno, trimesečno in letno poroča o izvajanju zakonskih pooblastil za opravljene posle v zvezi s poroštveno shemo ZIUZEOP.

SID banka na podlagi mesečnih poročil bank enkrat mesečno do 20. dne v tekočem mesecu pošlje ministrstvu poročilo o odobrenih odlogih plačil obveznosti kreditojemalcev in novih kreditnih pogodbah z odlogom plačil, sklenjenih v skladu s pogoji ZIUOPOK v preteklem mesecu, in o poroštveni obveznosti Republike Slovenije ter kumulativni podatek o porabljeni in preostali poroštveni kvoti.

SID banka ministrstvu po elektronski pošti na e-naslov iz 10. člena te pogodbe pošlje kopijo računa, izdanega banki za premijo za poroštvo Republike Slovenije v roku treh delovnih dni od izdaje računa banki.

SID banka v skladu s 5. odstavkom 12. člena Uredbe ZIUZEOP na podlagi mesečnih poročil bank poroča ministrstvu za vse kreditojemalce podatke o dodeljenih državnih pomočeh v nominalni vrednosti poroštva ter o vrednosti subvencije iz naslova obračunane premije za poroštvo za kreditojemalce, ki niso fizične osebe, v skladu z zakonom, ki ureja poročanje in evidentiranje državnih pomoči.

SID banka na podlagi trimesečnih poročil bank do vsakega 20. januarja, 20. aprila, 20. julija in 20. oktobra pošlje ministrstvu trimesečna poročila o:

* stanju neodplačanega odloga plačil obveznosti kreditojemalca na zadnji dan četrtletja (31. marca, 30. junija., 30. septembra in 31. decembra) in stanju potencialne poroštvene obveznosti Republike Slovenije,
* izterjavi in stanju terjatev Republike Slovenije po plačilu poroštva Republike Slovenije na stanje na zadnji dan četrtletja (31. marca, 30. junija, 30. septembra in 31. decembra).

Do 31. marca tekočega leta SID banka ministrstvu posreduje poročilo za preteklo leto o preverjanju izpolnjevanja pogojev za unovčitev poroštva po ZIUZEOP in skladnost sklenjenih aneksov in kreditnih pogodb z ZIUOPOK, ki ga SID banka skladno s prvim odstavkom 11. člena Uredbe ZIUZEOP opravi v šestih mesecih po izplačanem poroštvu. Poročilo vsebuje številko kreditne pogodbe, naziv kreditojemalca, ugotovitev o morebitni kršitvi, navedbo kršitve in podatke o morebitnih zahtevkih za vrnitev zneska izplačanega poroštva.

Poročanje SID banke o dodeljenih državnih pomočeh poteka v elektronski obliki na način uvoza podatkov v xml datoteki v spletno aplikacijo ministrstva ISPD.

Način poročanja za preostala tabelarična poročila je elektronski na e-naslove iz 10. člena te pogodbe. Oblika poročanja so Excel preglednice. V kolikor bi ministrstvo pripravilo informacijsko podporo, se lahko način poročanja dogovori naknadno.

Seznam mesečnih, trimesečnih in letnih poročil iz prejšnjih odstavkov tega člena je v Prilogi I te pogodbe.

Vsebina poročil iz 2., 4. in 5. odstavka tega člena je Priloga II te pogodbe. Morebitne spremembe vsebine in oblike poročil dogovorita ministrstvo in SID banka. Soglasje Vlade Republike Slovenije k morebitnim spremembam vsebine in oblike poročil ni potrebno.

**ZDLGPE**

SID banka v skladu s 4. odstavkom 7. člena ZDLGPE in 8. členom Uredbe ZDLGPE ter te pogodbe ministrstvu mesečno, trimesečno in letno poroča o izvajanju zakonskih pooblastil za opravljene posle v zvezi s poroštveno shemo ZDLGPE.

SID banka na podlagi mesečnih poročil bank enkrat mesečno do 20. dne v tekočem mesecu pošlje ministrstvu poročilo o kreditih pogodbah, sklenjenih v skladu s pogoji ZDLGPE v preteklem mesecu in o poroštveni obveznosti Republike Slovenije ter kumulativni podatek o porabljeni in preostali poroštveni kvoti.

SID banka ministrstvu po elektronski pošti, na elektronske naslove iz 10. člena te pogodbe, pošlje kopijo računa, izdanega banki za premijo za poroštvo Republike Slovenije v roku treh delovnih dni od izdaje računa banki.

SID banka v skladu z osmim odstavkom 8. člena Uredbe ZDLGPE na podlagi mesečnih poročil bank poroča ministrstvu za vse kreditojemalce podatke o dodeljenih državnih pomočeh v nominalni vrednosti poroštva v skladu z zakonom, ki ureja poročanje in evidentiranje državnih pomoči.

SID banka do 20. januarja tekočega leta na podlagi letnih poročil bank o stanju neodplačane glavnice kreditov po ZDLGPE na zadnji dan koledarskega leta pošlje ministrstvu poročilo o stanju neodplačanih glavnic kreditov in potencialne poroštvene obveznosti Republike Slovenije.

SID banka do 20. aprila, 20. julija in 20. oktobra pošlje oceno stanja neodplačanih glavnic kreditov po ZDLGPE in oceno potencialne poroštvene obveznosti Republike Slovenije na zadnji dan četrtletja 31. marca, 30. junija in 30. septembra, pri čemer oceno opravi ob predpostavkah, da je kreditojemalec črpal celotni kredit in kredit med letom redno odplačuje skladno s pogodbeno dogovorjeno periodo odplačevanja glavnice.

SID banka na podlagi trimesečnih poročil bank do vsakega 20. januarja, 20. aprila, 20. julija in 20. oktobra pošlje ministrstvu trimesečna poročila o izterjavi in stanju terjatev Republike Slovenije po plačilu poroštva Republike Slovenije na stanje na zadnji dan četrtletja (31. marca, 30. junija, 30. septembra in 31. decembra).

Do 31. marca tekočega leta SID banka posreduje ministrstvu poročilo za preteklo leto, ki vsebuje ugotovitve preverjanja izpolnjevanja pogojev za unovčitev poroštva po ZDLGPE, ki ga SID banka skladno s prvim odstavkom 5. člena Uredbe ZDLGPE opravi v enem mesecu po izplačanem poroštvu ali izročitvi obveznic. Poročilo vsebuje številko kreditne pogodbe, naziv kreditojemalca, ugotovitev o morebitni kršitvi, navedbo kršitve in podatke o morebitnih zahtevkih za vrnitev zneska izplačanega poroštva.

Poročanje SID banke o dodeljenih državnih pomočeh poteka v elektronski obliki na način uvoza podatkov v xml datoteki v spletno aplikacijo ministrstva ISPD.

Način poročanja za preostala tabelarična poročila je elektronski na e-naslove iz 10. člena te pogodbe. Oblika poročanja so Excel preglednice. V kolikor bi ministrstvo pripravilo informacijsko podporo, se lahko način poročanja dogovori naknadno.

Seznam mesečnih, trimesečnih in letnih poročil iz prejšnjih odstavkov tega člena je v Prilogi I te pogodbe.

Vsebina poročil iz 2., 4., 5., 6. in 7. odstavka poglavja ZDLGPE tega člena je Priloga III te pogodbe. Morebitne spremembe vsebine in oblike poročil dogovorita ministrstvo in SID banka. Soglasje Vlade Republike Slovenije k morebitnim spremembam vsebine in oblike poročil ni potrebno.

**9. člen**

**Pošiljanje dokumentacije**

Dokumentacija, ki jo je SID banka dolžna pošiljati ministrstvu na podlagi Uredbe ZIUZEOP in Uredbe ZDLGPE, te pogodbe oziroma na podlagi posebnih zahtev ministrstva, se posreduje po varnem komunikacijskem kanalu bodisi po elektronski pošti ali na drug način dogovorjen med ministrstvom in SID banko.

Vsa dokumentacija, vključno z originali, se posreduje ministrstvu v skladu z 10. členom te pogodbe.

SID banka posreduje ministrstvu zaprošeno dokumentacijo v zvezi z vsemi posli in ravnanji za posle po ZIUZEOP skladno s 6. odstavkom 12. člena Uredbe o izvajanju 65. člena ZIUZEOP; za posle po ZDLGPE pa skladno z 9. odstavkom 8. člena Uredbe o izvajanju poroštva po ZDLGPE v roku 10 delovnih dni od prejema zahteve ministrstva, če tako dokumentacijo prejme od bank in v obliki in vsebini kot jo prejme od bank.

**10. člen**

**Komunikacija**

Medsebojno komuniciranje ministrstva in SID banke v zvezi s to pogodbo bo potekalo v pisni obliki primarno po elektronski pošti.

Vsa pisanja v zvezi s to pogodbo, če ni s to pogodbo ali v skladu z njo doseženim naknadnim dogovorom strank drugače določeno, bodo poslana na naslednje naslove:

- za Republiko Slovenijo: Ministrstvo za finance

 Župančičeva 3

 1000 Ljubljana

Kontaktna oseba za poročanje in prejem obvestil o zahtevkih za unovčitev: Romana Oberstar, Pija Šilc

Elektronska pošta: gp.mf@gov.si,

 romana.obrestar@gov.si in pija.silc@gov.si

Kontaktna oseba za poročanje in prejem obvestil o nadzoru nad izterjavo in insolventnih postopkih: Ervina Jarc, Barbara Kosmač

Elektronska pošta: gp.mf@gov.si, ervina.jarc@gov.si ,barbara.kosmac@gov.si

Kontaktna oseba za račune bankam za premijo in sporočanje prilivov iz naslova prejetih premij: Barbara Kosmač

Elektronska pošta: gp.mf@gov.si, barbara.kosmac@gov.si

- za SID banko: SID banka, d.d., Ljubljana

 Ulica Josipine Turnograjske 6

 1000 Ljubljana

 Faks: 01/ 200 7575

 Telefon:01/ 200 7571

 Elektronska pošta: antonija.pungercar@sid.si

 Kontaktna oseba: Antonija Pungerčar

Kontaktna oseba za poročanje, pošiljanje obvestil o zahtevkih za unovčitev in izdajo računov bankam za premijo:

Emina Brunčević

Elektronska pošta: porostvo@sid.si

Šteje se, da so vsa obvestila v zvezi s to pogodbo prejeta z dnem osebne vročitve ali vročitve po pošti ali prejema elektronskega sporočila, če je obvestilo bilo posredovano na zgornje naslove v običajnem delovnem času med 8. in 16. uro, sicer se šteje, da je bilo prejeto naslednji delovni dan.

**11. člen**

**Reševanje sporov**

Pogodbeni stranki se zavezujeta, da bosta morebitne medsebojne spore, nastale na podlagi ali v zvezi s to pogodbo, reševali sporazumno.

Za reševanje morebitnih sporov, ki jih pogodbeni stranki ne bi mogli rešiti sporazumno, je pristojno stvarno pristojno sodišče v Ljubljani.

**12. člen**

**Veljavnost pogodbe**

Pogodba začne veljati z dnem, ko jo podpišeta obe stranki, uporablja pa se od 1. 5. 2020 dalje.

Pogodba je sklenjena za čas podelitve zakonskega pooblastila za izvajanje obeh poroštvenih shem SID banki, to je do izteka zadnjega postopka izterjave izplačanega poroštva. V primeru prihodnjega zmanjšanja obsega zakonskih pooblastil ali njihovega predčasnega prenehanja ali delnega predčasnega prenehanja, SID banka za obdobje po prenehanju veljavnosti pooblastila ni upravičena do nadomestila ali odškodnine zaradi izgube pričakovanih prihodkov.

Po izteku veljavnosti pogodbe bo SID banka prenesla vso dokumentacijo v zvezi s plačanimi poroštvi na ministrstvo.

**13. člen**

**Končna določba**

Ta pogodba je sestavljena in podpisana v štirih enakih izvodih, od katerih prejme vsaka pogodbena stranka dva izvoda.

Pogodbeni stranki bosta vsako morebitno spremembo ali dopolnitev pogodbe dogovorili z dodatkom v pisni obliki.

Ljubljana, dne \_\_\_\_\_\_\_\_\_\_ Ljubljana, dne \_\_\_\_\_\_\_\_\_\_

SID banka, d.d., Ljubljana REPUBLIKA SLOVENIJA, ki jo zastopa

Vlada Republike Slovenije,

po njenem pooblastilu

mag. Maja Hostnik Kališek, državna sekretarka

mag. Damijan Dolinar

predsednik uprave

mag. Stanka Šarc Majdič

članica uprave

Priloga I – Seznam mesečnih, trimesečnih in letnih poročil

Priloga II – Vsebina poročil ZIUZEOP

Priloga III – Vsebina poročil ZDLGPE

Priloga IV – Sodila z dne 17. 12. 2020

Priloga I – Seznam mesečnih, trimesečnih in letnih poročil

|  |  |  |  |  |
| --- | --- | --- | --- | --- |
| ZAP.ŠT. | DOKUMENT | ZAKONSKA PODLAGA | PERIODA | ROK |
| 1. | Poročilo o odobrenih odlogih plačil obveznosti kreditojemalcev in novih kreditnih pogodbah z odlogom plačil, sklenjenih v skladu s pogoji ZIUOPOK v preteklem mesecu ter v skladu s 65. členom ZIUZEOP, in o poroštveni obveznosti Republike Slovenije ter kumulativni podatek o porabljeni in preostali poroštveni kvoti. | ZIUZEOP | mesečno | do 20. dne v tekočem mesecu |
| 2. | Poročilo o dodeljenih državnih pomočeh v nominalni vrednosti poroštva ter o vrednosti subvencije iz naslova obračunane premije za poroštvo za kreditojemalce, ki niso fizične osebe. | ZIUZEOP | mesečno | v 30 dneh po dodelitvi državne pomoči |
| 3. | Poročilo o stanju neodplačanega odloga plačil obveznosti kreditojemalca na zadnji dan četrtletja in stanju potencialne poroštvene obveznosti Republike Slovenije (31. marca, 30. junija., 30. septembra in 31. decembra). | ZIUZEOP | trimesečno | do 20. januarja, 20. aprila, 20. julija in 20. oktobra |
| 4. | Poročilo o izterjavi in stanju terjatev Republike Slovenije po plačilu poroštva Republike Slovenije na stanje na zadnji dan četrtletja (31. marca, 30. junija, 30. septembra in 31. decembra). | ZIUZEOP | trimesečno | do 20. januarja, 20. aprila, 20. julija in 20. oktobra |
| 5. | Poročilo za preteklo leto o ugotovitvah preverjanja izpolnjevanja pogojev za unovčitev poroštva po ZIUZEOP in skladnost sklenjenih aneksov in kreditnih pogodb z ZIUOPOK. Poročilo vsebuje ugotovitve preverjanja upravičenosti zahtevkov in podatke o zahtevkih za vrnitev zneska izplačanega poroštva. | ZIUZEOP | letno  | do 31. marca |
| 6. | Poročilo o kreditih pogodbah, sklenjenih v skladu s pogoji ZDLGPE, v preteklem mesecu in o poroštveni obveznosti Republike Slovenije ter kumulativni podatek o porabljeni in preostali poroštveni kvoti. | ZDLGPE | mesečno | do 20. dne v tekočem mesecu |
| 7. | Poročilo o dodeljenih državnih pomočeh v nominalni vrednosti poroštva za vse kreditojemalce. | ZDLGPE | mesečno | v 30 dneh po dodelitvi državne pomoči |
| ZAP.ŠT. | DOKUMENT | ZAKONSKA PODLAGA | PERIODA | ROK |
| 8. | Poročilo o stanju neodplačanih glavnic kreditov ZDLGPE in potencialne poroštvene obveznosti Republike Slovenije (31. marca, 30. junija, 30. septembra in 31. decembra), za stanje 31. decembra na podlagi poročil bank, za stanje 31. marca, 30. junija in 30. septembra na podlagi ocenjenih stanj glavnic. | ZDLGPE | trimesečno | do 20. januarja, 20. aprila, 20. julija in 20. oktobra |
| 9. | Poročilo o izterjavi in stanju terjatev Republike Slovenije po plačilu poroštva Republike Slovenije na stanje na zadnji dan četrtletja (31. marca, 30. junija, 30. septembra in 31. decembra). | ZDLGPE | trimesečno | do 20. januarja, 20. aprila, 20. julija in 20. oktobra |
| 10. | Poročilo za preteklo leto o ugotovitvah preverjanja izpolnjevanja pogojev za unovčitev poroštva po ZDLGPE. Poročilo vsebuje ugotovitve preverjanja upravičenosti zahtevkov in podatke o zahtevkih za vrnitev zneska izplačanega poroštva. | ZDLGPE | letno | do 31. marca |

Priloga II – Vsebina poročil ZIUZEOP 1 od 4

|  |
| --- |
| Nabor podatkov za poročilo o odobrenih odlogih plačil obveznosti kreditojemalcev in novih kreditnih pogodbah z odlogom plačil, sklenjenih v skladu s pogoji ZIUOPOK v preteklem mesecu ter v skladu s 65. členom ZIUZEOP, in o poroštveni obveznosti Republike Slovenije |
| Zap.št. | Vrsta podatka |
| 1 | ID pri SID banki |
| 2 | Naziv banke |
| 3 | MŠ banke |
| 4 | Skupina kreditojemalca  |
| 5 | Naziv kreditojemalca |
| 6 | MŠ kreditojemalca |
| 7 | DŠ kreditojemalca |
| 8 | Velikost podjetja |
| 9 | Velikost kreditojemalca Ajpes/ePRS |
| 10 | SKD področje (črkovna oznaka) |
| 11 | SKD področje (opisno) |
| 12 | SKD področje (opisno) ANG |
| 13 | SKD dejavnost (oznaka) |
| 14 | SKD dejavnost (opisno) |
| 15 | SKD dejavnost (opisno) ANG |
| 16 | SKIS (številčno) |
| 17 | SKIS (opisno) |
| 18 | SKIS (opisno) ANG |
| 19 | Statistična regija (NUTS 3) |
| 20 | Namen kredita |
| 21 | Številka kreditne pogodbe |
| 22 | Št. aneksa |
| 23 | Datum podpisa kreditne pogodbe |
| 24 | Datum podpisa aneksa  |
| 25 | Datum zapadlosti poroštva RS |
| 26 | Ocena verjetnosti neplačila  |
| 27 | Pogodbeni znesek v EUR  |
| 28 | Znesek odloženih plačil v EUR (100%) |
| 29 | Odstotek poroštva RS |
| 30 | Znesek odloženih plačil v EUR (Odstotek poroštva RS) |
| 31 | Perioda odplačila glavnice |
| 32 | Perioda odplačila obresti |
| 33 | Odlog plačila od  |
| 34 | Odlog plačila do  |
| 35 | Datum končne zapadlosti kredita |
| 36 | Storno |

Priloga II – Vsebina poročil ZIUZEOP 2 od 4

|  |
| --- |
| Nabor podatkov za poročilo o dodeljenih državnih pomočeh v nominalni vrednosti poroštva ter o vrednosti subvencije iz naslova obračunane premije za poroštvo za kreditojemalce, ki niso fizične osebe |
| **Zap.št.** | **Vrsta podatka** |
| 1 | Šifra dajalca (iz PRS) |
| 2 | Dajalec (iz PRS) |
| 3 | MSSI |
| 4 | Matična številka prejemnika (iz PRS) |
| 5 | Davčna številka prejemnika |
| 6 | KMG\_MID prejemnika (iz RKG) |
| 7 | Naslov prejemnika |
| 8 | Datum odobritve |
| 9 | Datum transakcije |
| 10 | Leto |
| 11 | Šifra instrumenta |
| 12 | Instrument |
| 13 | Šifra namena |
| 14 | Namen |
| 15 | Šifra investicije (1/0) |
| 16 | Investicija (Da/Ne) |
| 17 | Pravna podlaga |
| 18 | Pravni akt |
| 19 | Znesek investicije (EUR) |
| 20 | Upravičeni stroški (EUR) |
| 21 | Bruto znesek pomoči (EUR) |
| 22 | Neto znesek pomoči (EUR) |
| 23 | Šifra sklada |
| 24 | Sklad |
| 25 | Znesek sklada (EUR) |
| 26 | Delež sofinanciranja EU (%) |
| 27 | Opomba |

Priloga II – Vsebina poročil ZIUZEOP 3 od 4

|  |
| --- |
| Nabor podatkov za poročilo o stanju neodplačanega odloga plačil obveznosti kreditojemalca na zadnji dan četrtletja in stanju potencialne poroštvene obveznosti Republike Slovenije |
| Zap.št. | Vrsta podatka |
| 1 | ID pri SID banki |
| 2 | Naziv banke |
| 3 | Matična številka banke |
| 4 | Skupina kreditojemalca |
| 5 | Naziv kreditojemalca |
| 6 | Matična številka kreditojemalca |
| 7 | Davčna številka kreditojemalca |
| 8 | Velikost podjetja |
| 9 | Velikost kreditojemalca Ajpes/ePRS |
| 10 | SKD kreditojemalca (črkovna oznaka področja) |
| 11 | SKD področje (opisno) |
| 12 | SKD področje (opisno) ANG |
| 13 | SKD dejavnost (oznaka) |
| 14 | SKD dejavnost (opisno) |
| 15 | SKIS kreditojemalca (številčno) |
| 16 | SKIS kreditojemalca (opisno) |
| 17 | SKIS kreditojemalca (opisno) ANG |
| 18 | Statistična regija kreditojemalca |
| 19 | Občina |
| 20 | Namen kredita |
| 21 | Št. kreditne pogodbe |
| 22 | Št. aneksa |
| 23 | Datum podpisa kreditne pogodbe |
| 24 | Datum podpisa aneksa |
| 25 | Datum zapadlosti poroštva RS |
| 26 | Ocena verjetnosti neplačila  |
| 27 | Odlog plačila do |
| 28 | Znesek odloženih plačil v EUR (100%) |
| 29 | Znesek neodplačanih odloženih plačil v EUR (100%) STANJE |
| 30 | Odstotek poroštva RS |
| 31 | Znesek neodplačanih odloženih plačil v EUR (s poroštvom RS) |
| 32 | Storno |

Priloga II – Vsebina poročil ZIUZEOP 4 od 4

|  |
| --- |
| Nabor podatkov za poročilo o izterjavi in stanju terjatev Republike Slovenije po plačilu poroštva Republike Slovenije na stanje na zadnji dan četrtletja |
| Zap.št. | Vrsta podatka |
| 1 | ID pri SID banki |
| 2 | Naziv kreditojemalca |
| 3 | Matična številka kreditojemalca |
| 4 | Davčna številka kreditojemalca |
| 5 | Naziv banke |
| 6 | Matična številka banke |
| 7 | Skupina kreditojemalca |
| 8 | Velikost podjetja |
| 9 | Velikost kreditojemalca Ajpes/ePRS |
| 10 | SKD kreditojemalca (črkovna oznaka področja) |
| 11 | SKD področje (opisno) |
| 12 | SKD področje (opisno) ANG |
| 13 | SKD dejavnost (oznaka) |
| 14 | SKD dejavnost (opisno) |
| 15 | SKD dejavnost (opisno) ANG |
| 16 | SKIS kreditojemalca (številčno) |
| 17 | SKIS kreditojemalca (opisno) |
| 18 | SKIS kreditojemalca (opisno) ANG |
| 19 | Statistična regija kreditojemalca |
| 20 | Postopek izterjave vodi: SID banka / banka |
| 21 | Nad kreditojemalcem je začet postopek: NE / likvidacije / p.p. / st. |
| 22 | Stanje terjatev na dan (konec predhodnega tromesečja) v EUR |
| 23 | Povečanje zaradi unovčitve poroštva v EUR |
| 24 | Povečanje iz naslova obračunanih obresti v EUR |
| 25 | Zmanjšanje zaradi plačila glavnice v EUR |
| 26 | Zmanjšanje zaradi plačila obresti v EUR |
| 27 | Zmanjšanje zaradi drugih razlogov v EUR |
| 28 | Stanje terjatve na dan (konec tromesečja) v EUR (=22+23+24-25-26-27) |
| 29 | Številka zahtevka za unovčitev poroštva |
| 30 | Št. kreditne pogodbe |
| 31 | Št. aneksa |
| 32 | Opombe |

Priloga III – Vsebina poročil ZDLGPE 1 od 4

|  |
| --- |
| Nabor podatkov za poročilo o kreditih pogodbah, sklenjenih v skladu s pogoji ZDLGPE, v preteklem mesecu in o poroštveni obveznosti Republike Slovenije |
| Zap.št. | Vrsta podatka |
| 1 | ID pri SID banki |
| 2 | Naziv banke |
| 3 | MŠ banke |
| 4 | Naziv kreditojemalca |
| 5 | MŠ kreditojemalca |
| 6 | Velikost podjetja |
| 7 | Velikost kreditojemalca Ajpes/ePRS |
| 8 | SKD področje (črkovna oznaka) |
| 9 | SKD področje (opisno) |
| 10 | SKD področje (opisno) ANG |
| 11 | SKD dejavnost (oznaka) |
| 12 | SKD dejavnost (opisno) |
| 13 | SKD dejavnost (opisno) ANG |
| 14 | SKIS (številčno) |
| 15 | SKIS (opisno) |
| 16 | SKIS (opisno) ANG |
| 17 | Statistična regija (NUTS 3) |
| 18 | Namen kredita |
| 19 | Številka kreditne pogodbe |
| 20 | Datum sklenitve kreditne pogodbe |
| 21 | Datum zapadlosti poroštva RS |
| 22 | Ocena verjetnosti neplačila  |
| 23 | Pogodbeni znesek v EUR (100%) |
| 24 | Odstotek poroštva RS |
| 25 | Pogodbeni znesek v EUR (% poroštva RS) |
| 26 | Perioda odplačila glavnice  |
| 27 | Skrajni datum za črpanje |
| 28 | Datum zapadlosti prvega obroka glavnice |
| 29 | Datum končne zapadlosti kredita |
| 30 | Storno |

Priloga III – Vsebina poročil ZDLGPE 2 od 4

|  |
| --- |
| Nabor podatkov za poročilo o o dodeljenih državnih pomočeh v nominalni vrednosti poroštva za vse kreditojemalce |
| Zap.št. | Vrsta podatka |
| 1 | Šifra dajalca (iz PRS) |
| 2 | Dajalec (iz PRS) |
| 3 | MSSI |
| 4 | Matična številka prejemnika (iz PRS) |
| 5 | Davčna številka prejemnika |
| 6 | KMG\_MID prejemnika (iz RKG) |
| 7 | Naslov prejemnika |
| 8 | Datum odobritve |
| 9 | Datum transakcije |
| 10 | Leto |
| 11 | Šifra instrumenta |
| 12 | Instrument |
| 13 | Šifra namena |
| 14 | Namen |
| 15 | Šifra investicije (1/0) |
| 16 | Investicija (Da/Ne) |
| 17 | Pravna podlaga |
| 18 | Pravni akt |
| 19 | Znesek investicije (EUR) |
| 20 | Upravičeni stroški (EUR) |
| 21 | Bruto znesek pomoči (EUR) |
| 22 | Neto znesek pomoči (EUR) |
| 23 | Šifra sklada |
| 24 | Sklad |
| 25 | Znesek sklada (EUR) |
| 26 | Delež sofinanciranja EU (%) |
| 27 | Opomba |

Priloga III – Vsebina poročil ZDLGPE 3 od 4

|  |
| --- |
| Nabor podatkov za poročilo o stanju neodplačanih glavnic kreditov ZDLGPE in potencialne poroštvene obveznosti Republike Slovenije  |
| Zap.št. | Vrsta podatka |
| 1 | ID pri SID banki |
| 2 | Naziv banke |
| 3 | Matična številka banke |
| 4 | Naziv kreditojemalca |
| 5 | Matična številka kreditojemalca |
| 6 | Velikost podjetja |
| 7 | Velikost kreditojemalca Ajpes/ePRS |
| 8 | SKD kreditojemalca (črkovna oznaka področja) |
| 9 | SKD področje (opisno) |
| 10 | SKD področje (opisno) ANG |
| 11 | SKD dejavnost (oznaka) |
| 12 | SKD dejavnost (opisno) |
| 13 | SKIS kreditojemalca (številčno) |
| 14 | SKIS kreditojemalca (opisno) |
| 15 | SKIS kreditojemalca (opisno) ANG |
| 16 | Statistična regija kreditojemalca |
| 17 | Namen kredita |
| 18 | Št. kreditne pogodbe |
| 19 | Datum sklenitve kreditne pogodbe |
| 20 | Datum končne zapadlosti poroštva RS |
| 21 | Ocena verjetnosti neplačila |
| 22 | Pogodbeni znesek v EUR(100%) |
| 23 | Odstotek poroštva RS |
| 24 | Pogodbeni znesek v EUR(% poroštva) |
| 25 | Znesek neodplačane glavnice kredita v EUR (100%) |
| 26 | Znesek neodplačane glavnice kredita v EUR (Odstotek poroštva RS) |
| 27 | Datum Končne zapadlosti kredita |
| 28 | Storno |

Priloga III – Vsebina poročil ZDLGPE 4 od 4

|  |
| --- |
| Nabor podatkov za poročilo o izterjavi in stanju terjatev Republike Slovenije po plačilu poroštva Republike Slovenije na stanje na zadnji dan četrtletja |
| Zap.št. | Vrsta podatka |
| 1 | ID pri SID banki |
| 2 | Matična številka kreditojemalca |
| 3 | Davčna številka kreditojemalca |
| 4 | Naziv kreditojemalca |
| 5 | Naziv banke |
| 6 | Matična številka banke |
| 7 | Velikost podjetja |
| 8 | Velikost kreditojemalca Ajpes/ePRS |
| 9 | SKD kreditojemalca (črkovna oznaka področja) |
| 10 | SKD področje (opisno) |
| 11 | SKD področje (opisno) ANG |
| 12 | SKD dejavnost (oznaka) |
| 13 | SKD dejavnost (opisno) |
| 14 | SKD dejavnost (opisno) ANG |
| 15 | SKIS kreditojemalca (številčno) |
| 16 | SKIS kreditojemalca (opisno) |
| 17 | SKIS kreditojemalca (opisno) ANG |
| 18 | Statistična regija kreditojemalca |
| 19 | Postopek izterjave vodi: SID banka / banka |
| 20 | Nad kreditojemalcem je začet postopek: NE / likvidacije / p.p. / st. |
| 21 | Stanje terjatev na dan (konec predhodnega tromesečja) v EUR |
| 22 | Povečanje zaradi unovčitve poroštva v EUR |
| 23 | Povečanje iz naslova obračunanih obresti v EUR |
| 24 | Zmanjšanje zaradi plačila glavnice v EUR |
| 25 | Zmanjšanje zaradi plačila obresti v EUR |
| 26 | Zmanjšanje zaradi drugih razlogov v EUR |
| 27 | Stanje terjatve na dan (konec tromesečja) v EUR (=22+23+24-25-26-27) |
| 28 | Številka zahtevka za unovčitev poroštva |
| 29 | Št. kreditne pogodbe |
| 30 | Št. aneksa |
| 31 | Opombe |

Priloga IV – Sodila